Ágazati alapvizsga

Weboldalak kódolása

vizsgafeladatsor

Házimacska

Informatika és távközlés ágazathoz

2022. június 22.

**Weboldalak kódolása – Házi macska 40 pont**

A forrásban található egy befejezetlen reszponzív oldal, amely részletesebben bemutatja a házi macska tulajdonságait. A mintának és a leírásnak megfelelően módosításokat kell elvégeznie a weboldalakon és a hozzátartozó CSS stíluslapon!

Nyissa meg az index.html, europai\_rovidszoru.html és style.css állományokat és a feladatleírásnak megfelelően végezze el a módosításokat!

1. A weboldalak karakterkódolása utf-8 legyen és állítsa be az oldalak nyelvezetét magyarra! A böngésző fülön megjelenő cím egyezzen meg az oldal főcímével!
2. A Bootstrap stíluslap hozzá lett csatolva a weboldalakhoz, de sajnos a style.css stíluslap nem. A weboldalak fejrészében helyezzen el hivatkozást a css mappában található style.css stíluslapra a már meglévő Bootstrap stíluslap hivatkozása alá!
3. A header HTML elemhez tartozó elemkijelölőt módosítsa úgy, hogy a fejléc magassága legyen 300 pixel nagyságú! A fejléc háttérképének állítsa be a macska\_fajtak.jpg képfájlt!
4. A főcím elemkijelölőjében állítsa be a következőket:
   1. A háttérszín beállítását módosítsa úgy, hogy a szín 50%-ban legyen áttetsző!
   2. A főcím legyen félkövér stílusú!
   3. A főcím betűtípusa legyen Tahoma, betű színe pedig kék (#2d277b)!
5. A navbar nevű osztálykijelölő tartalmát módosítsa úgy, hogy a betűszínt állítsa feketére és a menü háttérszínét világoskékre (#00fde8)!
6. A 2-es szintű címsorokra a következő formázásokat állítsa be a stíluslapon:
   1. A betű színe egyezzen meg a főcím betűszínével!
   2. Az alcím bal oldalára helyezzen el egy 3 pixel vastag szaggatott stílusú szegélyt! A szegély színe legyen világoskék (#00fde8)!
   3. Az alcím belső margóját állítsa függőleges irányba 10 pixel nagyságúra, míg vízszintes irányba 20 pixelre!
   4. Az alcím legyen kiskapitális stílusú!
7. Az index.html oldal menüjét egészítse ki egy új „*További információ*” menüponttal, amely <https://hu.wikipedia.org/wiki/Macska> oldalra mutat! Állítsa be, hogy a linkre kattintva az oldal új lapon jelenjen meg a böngészőben!
8. A legismertebb házi macskák jelenleg 2 oszlopos elrendezésben jelennek meg kisméretű, valamint nagyméretű eszközöktől felfele is. Módosítsa úgy a rácsszerkezetet, hogy nagyméretű eszközöktől felfele 3 oszlopos elrendezésben jelenjenek meg a macskák.
9. Mindkét oldalon megjelenő képek legyenek reszponzívak! Továbbá alkalmazza az img-thumbnail osztálykijelölőt is a képekre!
10. Az európai rövidszőrű kimaradt sajnos a macskák közül, ezért készítse el a többi macska oszlopához hasonlóan az európai rövidszőrű oszlopát is, amelyet illesszen be a sziámi és a szavanna macskák közé! A kimaradtmacska.txt fájlban találja a szükséges szöveges forrást, a képet pedig az img mappában találja europai\_rovidszoru2.jpg néven!
11. A „*Részletesen az európai rövidszőrű macskáról*” szöveg részletet helyezze el egy külön bekezdésbe, amelyet Bootstrap stílussal igazítson jobb oldalra! A szövegből készítsen egy hivatkozást, amely az europai\_rovidszoru.html fájlra mutat! A hivatkozásra alkalmazza a btn és a btn-outline-success Bootstrap osztálykijelölőket!
12. HTML tag segítségével az index.html oldalon az *„Európai rövidszőrű”* alcímhez tartozó első bekezdésben emelje ki a „európai rövidszőrű” első előfordulását félkövéren, míg a *„FIFe-ben”* és a *„WCF-ben”* rövidítéseket dőlt stílussal!
13. A 3-as szintű alcímeket igazítsa középre és betűmérete az alapértelmezett betűmérethez képest 40%-kal legyen nagyobb! Az alcímek betűritkításának mértékét állítsa be 1.5 pixel nagyságúra!
14. Készítsen egy elemkijelölőt a bekezdésekhez! A bekezdések sorkizárt igazításúak legyenek, és első sor behúzásának mértékét állítsa be 20 pixel nagyságúra!
15. Az index.html oldal „*Kihalt macskaformák*” alcímhez tartozó latin elnevezésekből készítsen egy számozatlan felsorolást!
16. A lista elemekhez tartozó elemkijelölőt módosítsa úgy, hogy az elemeket úsztassa balra! A lista elemek bal oldali margóját állítsa be 35 pixel nagyságúra!
17. Az europai\_rovidszoru.html oldalon található táblázatban módosítsa a következőket:
    1. A táblázat fejlécében az adatcellákat cserélje le fejléccellákra!
    2. A táblázat fejlécének első sorában lévő cellákat egyesítse!
    3. A table HTML elemre alkalmazza a table és table-striped Bootstrap stílusokat!
    4. A stíluslapban a táblázat elsősorához tartozó stílusdefiníciót bővítse ki úgy, hogy a betűk nagybetűsek legyenek!
18. Ellenőrizze munkáját!
    1. A két HTML oldalt validálja a <https://validator.w3.org/> oldalon! Az eredményről készítsen pillanatképeket, amelyeket mentsen el indexValidalas és europai\_rovidszoruValidalas néven!
    2. A stíluslapot ellenőrizze <https://jigsaw.w3.org/css-validator/> oldalon! Az eredményről készítsen pillanatképet és mentse el styleValidalas néven!